Diari Oficial de la Generalitat Valenciana


Sumari del DOGV 7888, del 05-10-2016 (2016/7515)

RESOLUCIÓ de 29 de juliol de 2016, de la Direcció General d'Aviació Civil, per la qual s'obri informació pública corresponent a l'expedient d'expropiació forçosa, motivat per les obres d'Aena, SA Aeroport d'Alacant-Elx. Expropiació de terrenys necessaris per a l'adequació del drenatge general del sistema aeroportuari, al terme municipal d'Elx (Alacant). Expedient número 106-AENA/16.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7888

Data del DOGV
:   05-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7515


Organisme emissor
:   Ministeri de Foment

Tipus de document
:   Resolució

RESOLUCIÓ de 29 de juliol de 2016, de la Direcció General d'Aviació Civil, per la qual s'obri informació pública corresponent a l'expedient d'expropiació forçosa, motivat per les obres d'Aena, SA Aeroport d'Alacant-Elx. Expropiació de terrenys necessaris per a l'adequació del drenatge general del sistema aeroportuari, al terme municipal d'Elx (Alacant). Expedient número 106-AENA/16. [2016/7515]  
Aena, SA insta la incoació del corresponent expedient expropiatori per a disposar dels terrenys necessaris per a l'execució de les obres del projecte bàsic Aeroport d??Alacant-Elx. Expropiació de terrenys necessaris per a l'adequació del drenatge general del sistema aeroportuari, al terme municipal d'Elx (Alacant).  
L'Aeroport d??Alacant-Elx, d'interés general de l'Estat, és un aeroport civil internacional amb categoria OACI (Organització d'Aviació Civil Internacional) 4-E i està qualificat com a aeròdrom de lletra de clau A pel Reial Decret 367/2011, d'11 de març, pel qual s'actualitzen les servituds aeronàutiques del dit aeroport. Per ordre del ministre de Foment de 19 de juliol de 2001 es va aprovar el vigent pla director de l'Aeroport d'Alacant.  
Després de la finalització de les obres de la nova àrea terminal de l'Aeroport d'Alacant i amb la previsió de creixement planificada, és necessari realitzar una adequació del drenatge que resolga la problemàtica existent en l'aeroport, motivada per la falta de capacitat en la xarxa de col·lectors, com a conseqüència de les successives ampliacions del recinte aeroportuari, per la qual cosa es planteja la modificació de l'abocament de les aigües procedents de l'aeroport al Saladar d'Aigua Amarga, per a la qual cosa es necessita realitzar una infraestructura que modifique l'actual obra de drenatge transversal que travessa la carretera N-332 i executar un canal a cel obert fins a l'esmentat saladar.  
Per a l'execució d'aquestes obres fan falta uns terrenys ubicats fora de l'àmbit del pla director, i és necessària una declaració explícita tant d'utilitat pública com d'urgent ocupació, mitjançant un acord del Consell de ministres.  
En conseqüència, i a fi de poder realitzar les actuacions pertinents, és necessària l'expropiació, pel procediment d'urgència regulat en la Llei d'Expropiació Forçosa, d'una superfície de 3.787 m², en terreny de propietat privada, a més de 996 m² de servitud de pas i 1.539 m² d'ocupació temporal sobre finques privades, així com de 695 m² de servitud de pas i 186 m² d'ocupació temporal en via de comunicació de domini públic. Tots els terrenys estan ubicats al terme municipal d'Elx (Alacant).  
L'expedient esmentat es tramitarà pel procediment d'urgència i es declararà pel Consell de Ministres tant la utilitat pública com la urgent ocupació dels béns i drets afectats. Les obres descrites estan incloses en la normativa prevista en l'article 46 de la Llei de Navegació Aèria de 21 de juliol de 1960, així com els preceptes continguts en l'article 52 de la Llei d'Expropiació Forçosa de 16 de desembre de 1954 i articles concordants del seu Reglament de 26 d'abril de 1957.  
  
En virtut d'això, i als efectes assenyalats en el títol II del capítol II de la vigent Llei d'Expropiació Forçosa i en els concordants del Reglament, aquest ministeri ha resolt:  
En el dia de hui, obrir informació pública durant un termini de 15 dies hàbils, comptats en la forma que disposa l'article 17, paràgraf primer, del Reglament de 26 d'abril de 1957, perquè els propietaris que figuren en la relació que a continuació es detalla i totes les altres persones o entitats que s'estimen afectades per l'execució de les obres, puguen formular per escrit, davant d'aquest departament, les al·legacions que consideren oportunes, d'acord amb el que preveu la vigent Llei d'Expropiació Forçosa de 16 de desembre de 1954 i l'article 56 del Reglament per a la seua aplicació.  
En l'Ajuntament d'Elx estarà a disposició dels propietaris afectats l'annex d'expropiacions, que inclou els plans generals d'expropiació, relatius al municipi esmentat.  
  
Madrid, 29 de juliol de 2016.- El director general d'Aviació Civil (O Fom/1644/2012, de 23 de juliol; BOE 25.07.2012): Raúl Medina Caballero.